《和蒋颍叔泾溪》
宋代·余良肱

画舸夷犹紫翠间，暮云如扫月如环。
三山六刺须臾过，恰似严陵七里滩。

作者简介：洪州分宁人，字康臣。仁宗天圣四年进士。历通判杭州，筑石堤二十里以障江潮，民无潮患。改知虔州，悉力振护死岭外士大夫之弱子寡妇。徙知明州，留提举汴河司，与执政争治河议不能得，乃请不与其事。改太常少卿、知润州，迁光禄卿、知宣州，治为江东最。奉祠卒，年八十一。